  Виталий Пронин 23-тӥ январе Удмурт шаер люкиськоз Дагестанысь Буйнакск городын бырем полициысь вылӥ сержантэн Пётр Шиховен. Со службазэ нуэ вал Дагестанын, 25-тӥ декабре боевикъёсты ӝегатонын сӧсырмыны шедиз. Соку быдтэмын вал куинь боевикъёс. Пётр Шиховлэсь улонзэ утён понна эмъясьёс кема нюръяськизы. Но воргоронэз быронлэсь утьыны ӧз луы ни - та нуналъёсы со улонысь кошкиз. Атайтэк кылизы кык пиналъёсыз, кузпалтэк - мусо кышноез.Пётр Шиховен люкиськон ортчоз Ижысь «Дзержинец» культурая юртын. Ватэмын луоз со Эгра черкогуртысь шайвылын. Удмурт Республикаысь югдурез утёнъя министрлэн А. Первухинлэн кичӧлтэмезъя, полициысь вылӥ сержант Пётр Шихов быремез бере пусъемын луоз Мужество орденэн.Наталья Седова Туспуктэм: ijevsk.bezformata.ru Теги: Полиция  